371.04 REGOLAMENT IDWAR ĦTIĠIET U ATTIVITAJIET TA’ UFFI ~~JIRAPPREŻENTATTIVI L-AVVIŻ LEGALI 113 ta’ l-1998. L-AVVIŻ LEGALI 113 ta’ l-1998. 1. Titolu. It-titolu ta’ dawn ir-regolamenti hu Regolament idwar Ħtiġiet u Attivitajiet ta’ Uffiċċji Rappreżentattivi. Tifsir. 2. F’dawn ir-regolamenti, kemm il-darba r-rabta tal-kliem ma teħtieġx xort’oħra- " Att " tfisser l-Att dwar il-Kummerċ Bankarju; Kap. 371. Kap. 371. " awtorità kompetenti " tfisser il-korp maħtur taħt l-artikolu 3(2) ta’ l-Att; " impriża finanzjarja " tinkludi lil kull persuna li teżerċita l-kummerċ bankarju, ta’ investiment jew ta’ assigurazzjoni, jew kull attività finanzjarja oħra; " uffiċċju rappreżentattiv" tfisser uffiċċju stabbilit f’Malta minn bank mhux Malti skond l-artikolu 8 ta’ l-Att. 3. Attivitajiet permessi. (1) Il-kummerċ ta’ uffiċċju rappreżentattiv għandu jkun limitat unikament għat-tmexxija ta’ attivitajiet ta’ koordinazzjoni u ma għandux jinkludi involviment f’operazzjonijiet finanzjarji jew fl-eżekuzzjoni ta’ xi dokumenti relattivi għaldaqstant, minbarra fejn dan ikun meħtieġ u inċidentali għaż-żamma ta’ l-uffiċċju f’Malta. (2) Għall-finijiet tas-sub regolament (1), attivitajiet ta’ koordinazzjoni jistgħu jkunu fl-għamla ta’: (a) il-provdiment, fuq talba, ta’ informazzjoni fattwali li għandha x’taqsam mal-prodotti u s-servizzi tal-bank li dak l-uffiċċju rappreżentattiv ikun jirraġreżenta; (b) xogħol ta’ riċerka dwar l-ekonomija ta’ Malta sabiex l-Uffiċċju Ewelieni jiġi mgħarrafs kondhekk; (ċ) koordinazzjoni ma’ klijenti tal-bank Maltin li l-uffiċċju rappreżentattiv ikun jirrapreżenta; (d) l-għemil ta’ assessments dwar kreditu fuq rapporti dwar entijiet Maltin għal xi xogħol mal-bank li l-uffiċċju rappreżentattiv ikun jirrappreżenta. 4. Linji direttivi. Meta jeżerċita dawn l-attivitajiet bank barrani li jkollu uffiċċju rappreżentattiv f’Malta kif ukoll l-uffiċċju rappreżentattiv innifsu għandhom isegwu dawk il-linji direttivi li l-awtorità kompetenti tista’ tistabbilixxi minn żmien għal żmien. 5. Kondizzjonijiet. (1) Uffiċċju rappreżentattiv għandu: (a) jżomm l-attivitajiet tiegħu separati minn dawk ta’ xi impriża oħra, sew jekk finanzjarja sew jekk le, li tkun qed toperaġo jew minn Malta; (b) jżomm l-uffiċċju tiegħu f’post distint minn xi uffiċċju ta’ xi impriża oħra, sew jekk finanzjarja sew jekk le; (ċ) jkollu l-impjegati tiegħu li ma jistgħux ikunu impjegati, uffiċjali jew diretturi ta’ xi impriża finanzjarja li qed toperaġo jew minn Malta. (2) Jekk jiġrilibank barrani li għandu uffiċċju rappreżentattiv f’Malta jieħu ammont sinjifikanti ta’ azzjonijiet (ta’ mill-anqas 5 fil-mija kif imfisser fl-artikolu 2 ta’ l-Att) f’kull tip ta’ impriża finanzjarja li tkun qed toperaġo jew minn Malta, dan għandu minnufih jgħarraf bil-miktub lill-awtorità kompetenti.